شیفا گەردی
شیفا گەردی (ناوی تەواو: شیفا زکری ئیبراھیم؛ لەدایکبووی ١ی تەمموزی ١٩٨٦ لە زێوە - مردووی ٢٥ی شوباتی ٢٠١٧ لە مووسڵ) پەیامنێر و پێشکەشکارێکی تەلەڤیزیۆنی بوو، لە ٢٠١٧ لە کاتی کار بەھۆی مینێکی چێندراو لە ماوەی شەڕی داعش لە شاری مووسڵ گیانی لەدەست دا.

خوێندن و کار 
شیفا بەشی کۆمپیوتەری پەیمانگای تەکنیکی لە ٢٠٠٦ تەواوکردووە. لە ٢٠١٣ بەشی ڕاگەیاندنی لە کۆلێژی ئادابی زانکۆی سەڵاحەدین تەواوکردووە.
لەنێوان ساڵانی ٢٠٠٧ - ٢٠١٠ کاری مامۆستایەتی کردووە و لە ساڵی ٢٠٠٦ بووەتە ڕۆژنامەنووس. لەگەڵ تۆڕی میدیاییی ڕووداو کاری کردووە و بووەتە بەڕێوەبەری ئاوتپووتی کەناڵەکە. شیفا لە کاتی ڕزگارکردنی شاری مووسڵ بەرنامەیەکی تایبەتی بەناوی (فۆکس موسڵ)ی ھەبوو، و لە قۆناغی کۆتایی ڕزگارکردنی شارەکە وەک پەیامنێر ڕووداوەکانی شەڕی لە بەرەی ڕاستی شارەکە بۆ خەڵک دەگواستەوە.

مردن 
شیفا لە ڕۆژی شەممە ٢٥ی شووباتی ٢٠١٧ لەکاتی رووماڵکردنی شەڕەکانی کۆنترۆڵکردنەوەی گەڕەکی مەئموون لەبەری ڕاستی شاری مووسڵ، لاقی لە تەلی بۆمبێکی چێندراو دەئاڵێت و بۆمبەکە دەتەقێتەوە و گیان لەدەست دەدات.

سەرچاوەکان 

ژنانی کورد
لەدایکبووانی ١٩٨٦
مردووانی ٢٠١٧
ڕۆژنامەنووسانی کورد
کوردەکانی باشووری کوردستان
ڕۆژنامەنووسە کوردە تیرۆرکراوەکان
ژنە نووسەرە عێراقییەکانی سەدەی ٢١ەم
نووسەرانی عێراقی سەدەی ٢١ەم
خەڵکی پارێزگای ئازەربایجانی ڕۆژاوا